《独漉篇有所赠》
元代·李序

独漉复独漉，隔帘月影望微月。楼头夜语不分明，碧穗开香似云叶。

蜻蜓天上来，春愁立死锦绣堆。岂知身是秋风客，为君容颜瘦如石。

芳菲相望采不及，千里黄云覆沙碛。背人去，几日还。

曾饮江南水，□向燕支山。汀洲三月柳风起，愿得秋来渡江水。

作者简介：（约公元一三二〇年前后在世）字仲伦，东阳人。生卒年均不详，约元仁宗延祐末前后在世。从许谦游，为文以左、国、史、汉为标格。隐东白山，与陈樵相唱和。序著有絪緼集《元诗选》传世。